Na temelju članka 12. stavka 3. Zakona o savjetima mladih („Narodne novine“ broj 41/14.), članka 10. stavka 3. Odluke o osnivanju Savjeta mladih Grada Koprivnice („Glasnik Grada Koprivnice“ broj 3/14.) i članka 40. Statuta Grada Koprivnice («Glasnik Grada Koprivnice» broj 4/09., 1/12., 1/13., 3/13. – pročišćeni tekst i 1/18. ) Gradsko vijeće Grada Koprivnice na 10. sjednici održanoj 17.7.2018. godine, donijelo je

**RJEŠENJE**

**o razrješenju članice i zamjenice članice**

**Savjeta mladih Grada Koprivnice**

**I.**

Toth Ivana, predsjednica Savjeta mladih Grada Koprivnice razrješuje se dužnosti članice Savjeta mladih Grada Koprivnice te joj time prestaje i dužnost predsjednice Savjeta mladih Grada Koprivnice.

II.

Morić Gorana, izabrana kao zamjenica članice Savjeta mladih Grada Koprivnice Ivane Toth, razrješuje se dužnosti zamjenice članice Savjeta mladih Grada Koprivnice.

III.

Ovo Rješenje objavit će se u „Glasniku Grada Koprivnice“ i na web stranici Grada Koprivnice.

GRADSKO VIJEĆE

GRADA KOPRIVNICE

KLASA: 021-01/18-01/0017

URBROJ: 2137/01-04/1-18-3

Koprivnica, 17.7.2018.

PREDSJEDNIK

 Ivan Pal, prof.

OBRAZLOŽENJE

Gradsko vijeće Grada Koprivnice na 3. sjednici održanoj 20.10.2018. godine donijelo je Rješenje o izboru članova i zamjenica članova Savjeta mladih Grada Koprivnice koji se biraju na mandat od 3 godine.

Dana 4.7.2018. godine zaprimljena je ostavka Ivane Toth na dužnost predsjednice Savjeta mladih Grada Koprivnice zbog privatnih razloga i nadopuna ostavke dana 5.7.2018. na dužnost članice Savjeta mladih Grada Koprivnice.

Člankom 12. stavkom 3. Zakona o savjetima mladih i člankom 10. stavkom 3. Odluke o osnivanju Savjeta mladih Grada Koprivnice propisano je da će predstavničko tijelo (Gradsko vijeće) razriješiti člana Savjeta mladih i prije isteka mandata ako neopravdano izostane s najmanje 50% sjednica savjeta mladih u godini dana **te na osobni zahtjev člana Savjeta mladih.**

Nadalje, člankom 12. stavkom 2. Zakona o savjetima mladih i člankom 10. stavkom 2. Odluke o osnivanju Savjeta mladih Grada Koprivnice, propisano je da je mandat zamjenika člana vezan uz mandat člana Savjeta mladih i prestaje prestankom mandata člana Savjeta mladih.

Stoga prestaje mandat i zamjenici članice Savjeta mladih Grada Koprivnice Morić Gorani budući da je izabrana kao zamjenica članice Ivane Toth.

Slijedom navedenog predlaže se donošenje Rješenja o razrješenju dužnosti članice i zamjenice članice Savjeta mladih Grada Koprivnice u priloženom tekstu.

Nositelj izrade: Predlagatelj

Upravni odjel za poslove Odbor za izbor i imenovanja

Gradskog vijeća i opće poslove Predsjednik

Pročelnica Ernest Forjan

Dubravka Kardaš, dipl.iur.